OpenLLM-France/wikimedia huggingface dataset:
# Santa Maria de Granollers de Rocacorba

Santa Maria de Granollers de Rocacorba és l'església parroquial de Granollers de Rocacorba, al municipi de Sant Martí de Llémena (Gironès), inclosa a l'Inventari del Patrimoni Arquitectònic de Catalunya.

## Descripció

Conjunt format per l'església, la galilea d'entrada i el cementiri, encaixonat al costat dret de l'església i, darrere, el Castell.
L'església és d'una nau, de planta rectangular i absis poligonal. S'accedeix per una porta d'arc rebaixat que presenta una inscripció de simbologia cristiana al damunt. La porta està dins un marc de formes arrodonides on hi ha una data, 1785, i una inscripció: CHARITAS ME REEFICAVIT ANNO A NATIVITATE DOMINI 1785. Damunt la porta hi ha una escultura dedicada a la Mare de Déu i, més amunt, una rosassa treballada. Al costat esquerre de la façana hi ha el campanar de planta quadrada, format per dos cossos diferenciats per una cornisa recta. El cos inferior té finestres d'arc de mig punt a les façanes principal i posterior, tapiades. El segon cos les té també de punt rodó a cada cara. El campanar es clou amb un teulat a dues aigües i amb carener paral·lel a la façana principal. Les dues parts semblen d'èpoques diferents. Les façanes laterals són molt tancades, només tenen espitlleres a gran alçada.
Al costat dret de l'absis hi ha la sagristia. L'interior és d'una nau, abarrocada, amb capelles laterals. Hi ha una cornisa separant la part inferior de la volta.
Porxo de planta quadrada situat a l'entrada del recinte de pati, on aboquen l'entrada a la Rectoria i l'entrada a l'església. Té teulat a dues aigües i carener perpendicular a façana. La coberta és de cairats i llates, de rajoles encalades i rombes, i amb una encavallada de fusta que permet crear la gran porta d'accés a la peça. Presenta composició simètrica a la façana principal i a les laterals, dues finestres a cada costat i de punt rodó. La façana posterior té una porta d'arc de punt rodó, desplaçada de l'eix de simetria i guanyant uns esglaons. El terra és de terra cuita (toves), i al voltant, adossat a les parets laterals, un banc de pedra. L'arrebossat ha caigut.

## Història

Esmentada el 1065, quan va ser cedida per Guillem Guifré a la canònica de Girona.
El 1785 es va fer la reforma actual.
El monestir d'Amer també posseïa terrenys en aquesta zona.

## Referències

* 1 2 3 4 5 6 7 «Santa Maria de Granollers de Rocacorba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Ghazni Khan Muhàmmad Xah

Ghazni Khan Muhamnmad Shah fou sultà de Malwa (1432-1436), de la dinastia gúrida de Malwa.
A la mort del sultà Alp Khan Hushang Shah (1405-1432) el 5 de juliol de 1435 el va succeir el seu fill Ghazni Khan Muhamnmad Shah que fou conegut com a Muhammad Shah Ghuri. Enemistat amb un parent de nom Mahmud Khalji, el va voler fer matar en sospitar que volia usurpar el tron, però aquest se'n va assabentar i es va avançar fent assassinar al sultà. Mahmud va aconseguir el poder oferint el tron al seu pare, Malik Mughith, que el va refusar, i llavors ell mateix es va proclamar el 16 de maig del 1436 amb el nom de Mahmud Shah I Khalji, fundant la dinastia khalji de Malwa.

## Referències

* W. Haig, Cambridge History of India, 1928
# Timàlia caragolet dels Mishmi

La timàlia caragolet dels Mishmi (Spelaeornis badeigularis) és un ocell de la família dels timàlids (Timaliidae) que habita el sotabosc de les muntanyes Mishmi, a l'est dArunachal Pradesh, nord-est de 'Índia.

## Referències

* ↑ «Timàlia caragolet dels Mishmi». Cercaterm. TERMCAT, Centre de Terminologia. Rev. 20/12/2021(català)
# Torneig de Doha 2018

«Torneig de Doha 2018» té aquests significats:
* Torneig de tennis masculí: Qatar ExxonMobil Open 2018
* Torneig de tennis femení: Qatar Total Open 2018
# John Carlos

John Wesley Carlos (Harlem, Nova York, 5 de juny de 1945) és un exatleta olímpic. El seu pare i mare van néixer a Cuba, i ell es guanyador de la medalla de bronze en la prova de 200 metres llisos dels Jocs Olímpics de Mèxic 1968. Va obtindre fama internacional per realitzar al costat del seu compatriota Tommie Smith la salutació del Black Power durant la cerimònia de lliurament de medalles de la prova.

## Referències

* ↑ «John CARLOS | Profile | iaaf.org». [Consulta: 10 febrer 2019].
* ↑ Gazzaniga, Riccardo. «The White Man in That Photo». [Consulta: 10 febrer 2019].
# Maurice Exslager

Maurice Exslager (Bocholt, Rin del Nord-Westfàlia, 12 de febrer de 1991) és un futbolista alemany que juga com a davanter al primer equip del MSV Duisburg. Va començar com a futbolista al TuB Bocholt.
# Santa Maria de Ginestar

Santa Maria de Ginestar és una església del municipi de Sant Gregori (Gironès).

## Descripció

És una petita església d'origen romànic de planta rectangular, una sola nau i absis semicircular a la part posterior. Les parets portants són de maçoneria arrebossada a les façanes, deixant a la vista els carreus de les cantonades i els que emmarquen la porta d'accés. La coberta és de teula àrab a dues vessants. El campanar, adossat a una façana lateral, és de planta quadrada i coberta de pedra a quatre vessants. La capella és situada paral·lelament a un alt marge natural del terreny, des de la seva part superior s'accedeix a l'últim pis del campanar per un petit pont de pedra. La façana principal presenta, a la part superior, un frontó abarrocat molt senzill i la porta d'accés és emmarcada amb carreus bisellats. La nau interior és coberta amb volta de canó. A la part posterior hi ha un cementiri.

## Història

És esmentada en un document del segle xii (1184), testament de Da. Dolça, senyora de la Vall i Castell d'Hostoles, la qual llega dos sous a l'església de Santa Maria de Ginestar.

## Referències

* 1 2 3 «Santa Maria de Ginestar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 desembre 2012].
# Goodnight Lovers

«Goodnight Lovers» és el trenta-novè senzill de la banda britànica Depeche Mode, i el quart i últim de l'àlbum Exciter. Fou llançat l'11 de febrer de 2002 exclusivament a Europa, ni tan sols va xafar els Estats Units.

## Informació

La seva selecció com a senzill fou força sorprenent, ja que fins i tot era rara la seva inclusió en l'àlbum per la seva sonoritat poc agressiva. Composta per Martin Gore, la cançó sona a balada/cançó de bressol per als amants de l'estil electrònic. És un dels temes més emocionals de tota la trajectòria de Depeche Mode. Mentre que el públic s'esperava una cançó de tipus alternatiu per a concloure la promoció de l'àlbum Exciter, ells van escollir aquesta per ser una peça totalment atípica. La lletra parla de l'amor verdader, com es compromet una part de la humanitat, una part del cor, i al mateix temps és una declaració d'amor a qui no és correspost per aquesta passió. La musicalització és totalment minimalista, basada bàsicament en un efecte sintètic sostingut a mig temps, l'acompanyament coral de Gore i Andrew Fletcher per donar una qualitat emotiva, i una base electrònica.
El senzill es va publicar en format de CD, i en alguns països també en vinil de 12". No va entrar en la llista britànica de senzills perquè no complia amb les normes per a ser admès; el senzill conté tres cançons més que la d'un senzill normal, una més del que està permès.
La cara-B són remescles de «When the Body Speaks», «The Dead of Night» i «Goodnight Lovers». La versió acústica de la cançó es diferencia per la manca original de tambors (són violí, violoncel, contrabaix, guitarra elèctrica, teclats i veu).
El videoclip de la cançó fou dirigit per John Hillcoat, que ja havia dirigit els videoclips dels altres senzills del mateix àlbum, «Freelove» i «I Feel Loved». Fou filmat a Alemanya poc després de finalitzar la gira Exciter Tour a Mannheim. No ha estat inclòs en cap compilació de vídeos de la banda.

## Llista de cançons
### 12"/CD: Mute/12Bong33 (Europa) i Mute/CDBong33 (Regne Unit)

* "Goodnight Lovers" − 3:48
* "When The Body Speaks" (versió acústica) − 6:00
* "The Dead Of Night" (Electronicat Remix) − 7:38
* "Goodnight Lovers" (isan Falling Leaf Mix) − 5:53
* Totes les cançons són compostes per Martin Gore.

## Referències

* ↑ «DM archives > Discography / Singles > Goodnight Lovers» (en anglès). Depeche Mode. [Consulta: 28 juny 2015].

## Enllaços externs

* Goodnight Lovers a DepecheMode.com (anglès)
# L'Ereta de les Bruixes (el Masroig)

L'Ereta de les Bruixes és una muntanya de 337 metres que es troba al municipi del Masroig, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Timàlia caragolet gorja-rogenca

La timàlia caragolet gorja-rogenca (Spelaeornis caudatus) és un ocell de la família dels timàlids (Timaliidae).

## Hàbitat i distribució

Habita el sotabosc a l'Himàlaia del nord-est de l'Índia, est del Nepal, Sikkim, Darjeeling i est Bhutan oriental.

## Referències

* ↑ «Timàlia caragolet gorja-rogenca». Cercaterm. TERMCAT, Centre de Terminologia. Rev. 20/12/2021(català)
# Torneig de Doha 2015

«Torneig de Doha 2015» té aquests significats:
* Torneig de tennis masculí: Qatar ExxonMobil Open 2015
* Torneig de tennis femení: Qatar Total Open 2015
# Rissakove

Rissakove (en (ucraïnès): Рисакове, en rus: Рысаково, Rissakovo) és un poble de la República Autònoma de Crimea a Ucraïna, que el 2014 tenia 701 habitants. Pertany al districte rural de Djankoi. Fins al 1948 la vila es deia Ass-Djaraktxí.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Max Kohn

Max Kohn (Esch-sur-Alzette, 17 de novembre de 1954) és un pintor i escultor luxemburguès. Format com a estudiant en l'Institut de les Arts i Tècniques Artesanals de Namur (Bèlgica) de 1971 a 1974. De 1975 a 1981, Max Kohn va ser estudiant en l'acadèmia d'art de Karlsruhe (Alemanya), on va estudiar escultura en fusta i pedra, tècniques de fosa, així com pintura i dibuix. Max Kohn ha treballat com a artista independent al gran ducat de Luxemburg i França des de 1981.

## Referències

* ↑ «Max Kohn exhibit». web. Visit Luxembourg. Arxivat de l'original el 6 de juliol 2015. [Consulta: 6 juliol 2015].

## Enllaços externs

* Max Kohn - Lloc web oficial
# Santo Tirso

Santo Tirso és un municipi portuguès, situat al districte de Porto, a la regió del Nord i a la Subregió de l'Ave. L'any 2001 tenia 14.724 habitants. Es divideix en 24 freguesies. Limita al nord amb Vila Nova de Famalicão i Guimarães, al nord-est amb Vizela, a l'est amb Lousada, al sud-est amb Paços de Ferreira, al sud amb Valongo, al sud-oest amb Maia i a l'oest amb Trofa.
Població del concelho de Santo Tirso (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2055 | 12779 | 28371 | 41078 | 77130 | 93482 | 102593 | 72396 | 71623 |

## Freguesies

* Agrela
* Água Longa
* Areias
* Burgães
* Carreira
* Guimarei
* Lama
* Lamelas
* Monte Córdova
* Palmeira
* Rebordões
* Refojos de Riba de Ave
* Reguenga
* Roriz
* Santa Cristina do Couto
* Santo Tirso
* São Mamede de Negrelos
* São Martinho do Campo
* São Miguel do Couto
* São Salvador do Campo
* São Tomé de Negrelos
* Sequeiró
* Vila das Aves
* Vilarinho

## Activitat cultural

Entre el 12 i el 13 d'abril de 2003 es va realitzar el "1 Encontro de BD de Santo Tirso".
# Kangita

La kangita és un mineral de la classe dels òxids. El seu nom deriva de "kang", la paraula xinesa per a l'element escandi.

## Característiques

La kangita és un òxid de fórmula química (Sc,Ti,Al,Zr,Mg,Ca,□)₂O₃. Bàsicament es tracta de Sc₂O₃ impur, compost ben conegut en la seva forma sintètica. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema isomètric.
Segons la classificació de Nickel-Strunz, la kangita pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, melanostibita, pirofanita, akimotoïta, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, magnesiohögbomita-2N2S, ferrohögbomita-2N2S, pseudorútil, kleberita, berdesinskiïta, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sil·lenita, kyzylkumita i tietaiyangita.

## Formació i jaciments

Va ser descoberta al meteorit Allende, un meteorit recollit a Pueblito de Allende, una localitat de l'estat de Chihuahua, a Mèxic. Es troba associada a l'espinel·la, la perovskita i la davisita.

## Referències

* ↑ «Kangite» (en anglès). Mindat. [Consulta: 28 maig 2019].
# Trinxant (ofici)

El trinxant o escuder trinxant era un servent de palau que es dedicava a trinxar o tallar la carn a la taula d'un senyor.

## Funcions

Les funcions de l'escuder trinxant no tenien cap relació amb les del majordom puix que aquest exerceix el càrrec d'intendent d'una casa gran. L'escuder trinxant, es deia amb raó reboster, a Itàlia, scalco o ttrinciante, a Alemanya borschneider, a Anglaterra, carver, a França, écuyer tranchant i a Espanya, escudero trinchante. Les seves funcions estaven limitades a trinxar totes les peces que compareixien en la taula que es poguessin especejar, a la composició dels detalls de tots els menjars que es fan a la casa, a la distribució del servei de la taula i a la confecció de les darreries.
Un veritable escuder trinxant havia de conèixer perfectament l'art de la cuina i del servei a fi que, essent encarregat de la direcció dels detalls, pogués adobar un menjar qualsevol en tot temps i en totes les estacions sense recórrer al cuiner i àdhuc reemplaçar aquest darrer si calgués. Havia d'estar igualment instruït de totes les produccions que la naturalesa feia néixer en cada estació i aprofitar el moment que cada aliment era en el seu més alt grau de bellesa i vigor per a servir-lo a la taula.
S'estimava necessari que el trinxant fos d'una talla mitjana, ni massa alt ni baix. Si era massa alt, havent de trinxar en una taula de mitja altura, executant les seves funcions, es veuria obligat a encorbar-se de manera que no podria evitar d'inclinar el cap sobre la taula. D'altra banda, els homes de gran alçada es mantenen difícilment drets en l'exercici de les seves funcions. Generalment, s'encorben i quan presenten els plats es carreguen sobre els convidats i per tant, incomoden el servei. Aquest ofici, conseqüentment havia de ser exercit per un home d'alçada ordinària reunint tots els coneixements requerits. Es considerava necessari que el trinxador tingués sempre les mans ben blanques i exemptes de rugositats.
El trinxant presentava els detalls de cada menjar al majordom qui estimava si podien convenir o no, afegir o suprimir, en fi, discutir article per article tots els plats que entren en un menjar. Tan bon punt aquest darrer havia estat aprovat pel majordom, l'escuder trinxant l'encarregava al cuiner perquè el preparés.

## Vegeu també

* Trinxador
* Trinxar

## Referències

* Novísimo cocinero universal, Jacobo Berenguer de Mongat, Santiago Àngel Saura i Mascaró 1848
* ↑ «cerca: Trinxant». Institut d'Estudis Catalans. [Consulta: 7 juny 2020].
# Teix de Lago

El teix de Llago és un arbre mil·lenari pertanyent a l'espècie Taxus baccata que es troba a la parròquia de Lago al costat de l'església parroquial al concejo asturià d'Allande. Aquesta espècie era considerada sagrada pels àsturs i per això l'església fou construïda a la seua vora.
Les seues dimensions són de 16 metres d'alçada, 9 d'envergadura i un poc menys de 6 de perímetre. Aquest teix mil·lenari està declarat com a Monument Natural des del 27 d'abril de 1995 per tant està protegit dins del "Plan d'ordenación de los recursos naturales d'Astúries" (PORNA).

## Enllaços externs

* Fitxa al sistema d'informació ambiental d'Asturies Arxivat 2009-09-11 a Wayback Machine.
# Robert Kramreiter

Robert Kramreiter (Viena 18 de setembre de 1905 - Mariazell 20 d'abril de 1965) va ser un arquitecte austríac
Es graduà el 1928 en arquitectura a Viena, amb Peter Behrens. Treballà inicialment a Düsseldorf, Berlín i Colònia en edificis industrials i esglésies. El 1933 es traslladà a Viena, on se centrà en les construccions religioses.
El 1941 va fixar la seva residència a Espanya, on feu projectes per a institucions culturals alemanyes com l'Institut Alemany de Cultura de Madrid.
A Catalunya, treballà en obres com l'església de Santa Maria de Sales de Viladecans i la fàbrica Siemens de Cornellà de Llobregat.
El 1950 tornà a Viena on, a més de construir més esglésies i escoles, s'encarregà de la reforma de l'ambaixada d'Espanya a Viena. El 1961 rebé l'Ordre al Mèrit Civil espanyola.

## Referències

* ↑ «Robert Kramreiter». [Consulta: 23 abril 2022].
* ↑ «Robert Kramreiter-Klein» (en alemany). [Consulta: 23 abril 2022].
* ↑ Alsina, Juan José Lahuerta; Elícegui, Juan Miguel Ochotorena; Municio, José Manuel Pozo; Sambricio, Carlos. Modelos alemanes e italianos para España en los años de la postguerra, 2004. ISBN 978-84-89713-79-6.
# Max Merkel

Max Merkel (7 de desembre de 1918 - 28 de novembre de 2006) va ser un futbolista austríac que va jugar a futbol internacional tant a Alemanya com a Àustria com a defensa. A nivell de club, va jugar al Rapid Viena, al Wiener SC i al Luftwaffen SV Markersdorf. Posteriorment va tenir una dilatada carrera com a entrenador.

## Palmarès com a entrenador

Rapid Viena
* Lliga austríaca: 1956–57
1860 Munich
* Bundesliga: 1965–66
* DFB-Pokal: 1963–64
* Recopa d'Europa: Subcampió: 1964–65
1. FC Nuremberg
* Bundesliga: 1967–68
Atlètic de Madrid
* Copa del Generalísimo: 1971–72
* Lliga espanyola: 1972–73

## Referències

* ↑ «Max Merkel - International Appearances». RSSSF. [Consulta: 27 juny 2014].
* ↑ «Merkel managerial career - BDFutbol». BDFutbol. [Consulta: 26 desembre 2019].
# Santo Tomás (municipi de Mèxic)

Santo Tomás és un municipi de l'estat de Mèxic. Santo Tomás de los Plátanos és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb el municipi de Ixtapan del Oro, al sud amb Zacazonapan, a l'oest amb Michoacán i a l'est amb Valle de Bravo.

## Vegeu també

* Municipis de l'estat de Mèxic

## Referències

* ↑ Monografia municipal de Santo Tomás Arxivat 2016-05-07 a Wayback Machine. (castellà)

## Enllaços externs

* Portal de l'estat de Mèxic (castellà)
# Goodrich (Dakota del Nord)

Goodrich és una població dels Estats Units a l'estat de Dakota del Nord. Segons el cens del 2000 tenia 163 habitants.

## Demografia

Segons el cens del 2000, Goodrich tenia 163 habitants, 81 habitatges, i 45 famílies. La densitat de població era de 224,8 hab./km².
Dels 81 habitatges en un 18,5% hi vivien nens de menys de 18 anys, en un 46,9% hi vivien parelles casades, en un 4,9% dones solteres, i en un 44,4% no eren unitats familiars. En el 39,5% dels habitatges hi vivien persones soles el 25,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,69.
Per edats la població es repartia de la següent manera: un 19% tenia menys de 18 anys, un 2,5% entre 18 i 24, un 14,7% entre 25 i 44, un 25,8% de 45 a 60 i un 38% 65 anys o més.
L'edat mediana era de 52 anys. Per cada 100 dones de 18 o més anys hi havia 85,9 homes.
La renda mediana per habitatge era de 23.500 $ i la renda mediana per família de 28.125 $. Els homes tenien una renda mediana de 20.000 $ mentre que les dones 17.500 $. La renda per capita de la població era de 14.520 $. Entorn del 15,1% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Goodrich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Goodrich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# L'Alba-rosa

L'Alba-rosa és un barri del municipi de Viladecans (Baix Llobregat) situat al vessant sud de la serra de Miramar, en una zona enlairada entre els torrents de Can Guardiola i de Can Trius.
El barri havia estat una urbanització i constava com una unitat de població el 1989. L'Ajuntament de Viladecans va consensuar l'any 2017 amb els representants veïnals i les entitats de barri les mesures per millorar la situació del barri.

## Referències

* ↑ «l'Alba-Rosa». enciclopèdia.cat, GEC, 2021. [Consulta: 19 octubre 2021].
* ↑ «Mapa topogràfic, base 1:5.000». Institut cartogràfic i Geològic de Catalunya, 2021. [Consulta: 19 octubre 2021].
* ↑ «Nomenclàtor estadístic d'entitats de població de Catalunya (a 01-01-2020)». Institut d'Estadística de Catalunya, 2020. [Consulta: 19 octubre 2021].
* ↑ «Ampliació de les voreres i un nou enllumenat públic, les primeres millores de barri d'Alba-rosa a Viladecans». el lPeriódico, 2020. [Consulta: 19 octubre 2021].
# Trinxera de Rocalta

La Trinxera de Rocalta és una construcció del municipi de Conca de Dalt (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Excavació estreta i llarga, reforçada amb murs de pedra escairada. La seva funció era protegir al soldats del foc enemic.
Durant el temps que va estar en actiu el Frot de Pallars (Abril - Desembre 1938), l'exèrcit republicà va condicionar diversos punts de la serra o el roc de Pessonada, el punt més alt el qual és Rocalta. Es van habilitar trinxeres, cabanes de munició, camins, depòsits i de més.

## Història

Informació proporcionada pels Agents Rurals: Fitxa model F30 núm.1674 (Setembre 2013).
Construït durant el temps que va estar en actiu el Frot de Pallars (Abril - Desembre 1938).

## Referències

* 1 2 3 4 «Trinxera de Rocalta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Torrent de Queralt

El Torrent de Queralt és un afluent per la dreta de la Riera de Valldeperes, al Bages. El seu curs transcorre íntegrament pel terme municipal de Navars.

## Xarxa hidrogràfica

La xarxa hidrogràfica del Torrent de Queralt està integrada per 2 cursos fluvials que sumen una longitud total de 1.727 m. Tota la xarxa transcorre íntegrament pel terme municipal de Navars.

## Referències

* 1 2 3 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Joan Sans

Joan Sans és el nom dels següents personatges:
* Joan Sans i Alsina (1920-2001), futbolista català
* Joan Sans i Balcells (1912-1999), organista i compositor català
* Joan Sanç i de Barutell (1756–1822), marí i historiador català
* Joan Sans i Martí, alcalde de Sant Feliu de Llobregat
* Joan Sans Mercadal (1947-2011), mestre i educador menorquí
# Satchelliella inflata

Satchelliella inflata és una espècie d'insecte dípter pertanyent a la família dels psicòdids que es troba a Europa: Itàlia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)